સવર્ણોના આંદોલનમાં ભાજપના જ કેટલાક નેતાઓ જોડાયા છે અને ઉત્તરપ્રદેશના એક ભાજપિયા ધારાસભ્યે તો ખુલ્લેઆમ એસ.સી.-એસ.ટી. એક્ટમાં એટ્રોસિટી હેઠળ ફરિયાદ થયા પછી તત્કાળ ધરપકડ કરવાની જોગવાઈને જ પડકારી છે. એક તરફ કેટલાક ધર્મગુરુઓ સહિત અનામતને નાબૂદ જ કરવાની વાત કરનારા અવાજો ઊઠવા લાગ્યા છે, તો બીજી તરફ મોદી સરકાર હવે એસ.સી.-એસ.ટી. એક્ટને છંછેડી શકે તેમ નથી. જો એમ કરવા જાય તો એસ.સી.-એસ.ટી.ના થોડા-ઘણાં મતો મળે, તો પણ ગુમાવવા પડે તેમ છે. આમ, ભાજપ માટે હવેલી લેવા જતાં ગુજરાત ખોવા જેવો ઘાટ સર્જાયો છે.